คาดบาทสัปดาห์หน้ากรอบ 29.95-30.35
ศูนย์วิจัยกสิกรไทย คาดเงินบาทสัปดาห์หน้าเคลื่อนกรอบ 29.95-30.35 จับตาวิกฤติยุโรป
15 ก.ค. 2554

ศูนย์วิจัยกสิกรไทย คาดเงินบาทสัปดาห์หน้าเคลื่อนกรอบ 29.95-30.35 จับตาวิกฤติยุโรป
บริษัทศูนย์วิจัยกสิกรไทย คาดแนวโน้มเงินบาทสัปดาห์หน้า (18-22 ก.ค.54) เคลื่อนไหวในกรอบ 29.95-30.35 บาท/ดอลลาร์สหรัฐ โดยคงต้องจับตาการปรับตัวของตลาดการเงิน หลังการเปิดเผยผลการทดสอบภาวะวิกฤติของภาคธนาคารในยุโรป และความคืบหน้าในประเด็นเรื่องการขยับเพดานหนี้ของสหรัฐ รวมถึงการรายงานข้อมูลเศรษฐกิจสหรัฐที่สำคัญ อาทิ ผลการสำรวจแนวโน้มธุรกิจของเฟดสาขาฟิลาเดลเฟีย และดัชนีตลาดที่อยู่อาศัยเดือน ก.ค. ยอดขายบ้านมือสอง ดัชนีชี้นำเศรษฐกิจ ข้อมูลการเริ่มสร้างบ้าน และการอนุญาตก่อสร้างเดือน มิ.ย. รวมถึงจำนวนผู้ขอรับสวัสดิการว่างงานรายสัปดาห์